UK 2011

La 96-a Universala Kongreso (UK) de Esperanto okazis ekde la 23-a ĝis la 30-a de julio 2011 en Kopenhago, la ĉefurbo de Danio. Aliĝis 1458 personoj el 66 landoj.Vikinga Voĉo, n-ro 6 (kongresa kuriero de la 96-a UK), arkivigite je stato de marto 2012 (, en formato PDF)

 Kongresurbo 
eta|Kopenhaga Kongresa Centro, la kongresejo
eta|LKK-prezidantino Ileana Schrøder dum la akcepto en kopenhaga urbodomo.
La decidon pri elekto de Kopenhago kiel kongresurbo faris kaj diskonigis la estraro de UEA dum la 94-a UK okazinta en Bjalistoko 2009. Por organizi la Kongreson, kun Kopenhago konkuris Madrido. Kopenhago akceptis la kongreson jam la kvaran fojon en historio: antaŭaj UK-j tie okazis en la jaroj 1956, 1962 kaj 1975.

 Kongresa temo 
Laŭ decido de la Estraro de UEA, farita oktobre 2010, la temo de la 96-a UK estas "Dialogo kaj interkompreno"Gazetara Kominiko de UEA, n-ro 399: Internacia Junulara Jaro - pri dialogo kaj interkompreno en la 96-a UK, la 26-a de oktobro 2010 kaj rilatas al la Internacia Jaro de la Junularo, anoncita de Unuiĝintaj Nacioj.Gazetara Komuniko de UEA, n-ro 393: Internacia Jaro de la Junularo: ilia jaro, ilia voĉo, la 5-a de aŭgusto 2010 Irina Bokova, la Ĝenerala Direktoro de Unesko, sendis al la kongreso salutmesaĝon.Gazetara Komuniko de UEA, n-ro 421: Salutmesaĝo de Unesko al la 96-a UK, 2011-07-24 Enkondukon al la temo dum la solena inaŭguro de la kongreso faris Pernille Fenger, direktorino de la Kopenhaga oficejo de la Loĝantara Fonduso de Unuiĝintaj Nacioj (UNPF).Gazetara Komuniko de UEA, n-ro 421: La 96-a UK malfermita, 2011-07-24

 Programeroj 
Dum la 64a sesio de la Internacia Kongresa Universitato oni prezentis prelegojn pri astronomio, oksigeno, la hebrea lingvo, studaro pri la ĉielo, vikingoj, aidoso, homaranismo, Otto Jespersen kaj maŝintradukado kaj Apertium.

Grava okazintaĵo estis la prezentado de la teatraĵo Dek tagoj de kapitano Postnikov laŭ romano de Mikaelo Bronŝtejn fare de la asocio de dramaj artistoj de Serbio Savez Dramskih Umetnika Srbije kun Saŝa Pilipoviĉ en la rolo de Aleksandar Postnikov.

 Programo 
 Kongresaj programeroj 
 Solena Inaŭguro
 Unuafojaj Kongresanoj
 Junulara Programo
 Libroservo
 Tago de la Lernejo
 Libroj de la Jaro
 Oratora Konkurso
 Belartaj Konkursoj
 Aŭkcio
 Ekumena Diservo, en Katedralo Vor Frue
 Bankedo
 Kongresa Balo
 Postkongresaj Partoprenantoj
 Venontaj UK-oj
 Solena Fermo

 Trejnaj programoj kaj ekzamenoj 
 Dana Eksprese
 Kantateliero (Kajto)
 Paroligaj lecionoj kun edukado.net (komencantoj, mezniveluloj)
 Metiejo kun edukado.net
 Ekzameno por Blinduloj
 KER-ekzameno (parola, skriba)

 Lingva agado 
 Akademio de Esperanto
 Akademio Literatura de Esperanto
 Esperantologia Konferenco
 Terminologia Forumo (TF)

 Movadaj aranĝoj 
 Komitato de UEA
 Subkomitatoj: Edukado, Eksteraj Rilatoj, Financo/Administrado, Informado, Junularo, Kulturo, Landa Agado, Scienca kaj Faka Agado
 Estraro Respondas
 Centra Oficejo Respondas
 TEJO Sin Prezentas
 Patronoj de TEJO
 Legantoj de Esperanto
 Delegita Reto
 Movada Foiro
 Strategia Forumo Regiona agado 
 Landa Agado
 Landaj Asocioj
 UN/Unesko
 Afrika Komisiono
 Amerika Komisiono
 Azia Komisiono (KAEM)
 Eŭropa Esperanto-Unio (EEU; publika; fermita)
 Mez-Oriento kaj Norda Afriko
 Oceania Komisiono

 Fakaj asocioj 
 Faka Forumo
 Amikaro de Bruno Gröning
 Ateistoj (ATEO)
 Blinduloj (LIBE)
 Budhanoj (BLE)
 CED
 Fervojistoj (IFEF)
 Ĝemelaj Urboj
 Indiĝenaj Popoloj
 Instruistoj (ILEI)
 Itala Esperanto-Federacio (IEF): kongresoj en Italio
 Juristoj (EJA)
 Ĵurnalistoj (TEĴA)
 Kat-amantoj (Rondo Kato)
 Komercistoj (IKEF)
 Komunistoj (IKEK)
 Kristanoj (KELI/IKUE)
 Medicinistoj (UMEA)
 Naturkuracistoj (INA)
 Nefumantoj (TADEN)
 Oomoto
 Politiko (EDE; programo, sekcioj, diskutoj, dialogiko, demokrateco, Esperanto)
 Radioaŭskultantoj (AERA)
 Samseksamuloj (LSG)
 Sciencamikoj (ISAE)
 Sennaciistoj (SAT)
 Tutmondeca Esperanto
 Unu Mondo (germana politika partio)
 Ŭonbulismo
 Vegetaranoj (TEVA)
 Verduloj (AVE) Organizaĵoj 
 Esperantic Studies Foundation (ESF) kaj Esperanto Internacia
 Fondaĵo Ivo Lapenna
 Klubo Elito (por E-projektoj)
 Societo Zamenhof

 Kleriga programo 
 IKU (Astori, Barandovská, Bojaĝieva, Høg, Kadoja, Nordfalk, Sadan, Vergara, Wandel)
 AIS ( Bojaĝieva, Sadan, Wandel)
 Danaj Prelegoj: Niemann, Nordenstorm, Therkelsen, Trærup, Ziegler
 Kleriga lundo (Baláž, Blahuš, Gaus; Corsetti, Berveling, Prytz; Tonkin; Tytgat; Kóródy, Zilvar, Kee; Nordfalk; Blahuš; Hori; Moon; Schwarzer; Löwenstein; Kóródy, Zilvar; Gubbins; Hemelaar, Montesinos; Brewer)
Aliaj prelegoj kaj prezentoj
 Sankta Birgita de Svedio, patronino de Eŭropo: A. Lundkvist
 Tri verkistoj (pri Baghy, Kalocsay kaj Sekelj)
 De 42-a UK al 41-a IJK
 Spiritisma Eldona Asocio F. V. Lorenz
 Venku Fejsbuk-e: E. Miyoshi

 Spektakloj 
 Nacia Vespero, (Tivoli-koncertejo)
 Internacia Arta Vespero
 Kariljon-koncerto (publika), Helligåndskirken
 Koncertoj
 Kajto
 Ĵomart kaj Nataŝa
 Espo-Despo
 Solotronik
 Rêverie
 Internacia Koruso
 Danckoncerto: Yoana Strateva kaj Jean-Louis Gobeau
Filmoj
 La universala lingvo
 Atako de la lunaj zombioj
Teatro
 Dek tagoj de kapitano Postnikov

 Kongresa Rezolucio 
de la 96-a Universala Kongreso de Esperanto en Kopenhago

Ni, la partoprenantoj en la 96-a Universala Kongreso de Esperanto, venintaj al Kopenhago el 66 landoj por komune dialogi pri la iniciato kiun UN lanĉis per la proklamo de Internacia Jaro de la Junularo,

efektiviginte multvidpunktan diskutadon pri tiu temo, en etoso de interkomprenemo kaj efika komunikado, ĉerpinte el niaj unuopaj kaj kolektivaj spertoj kiel anoj de diversaj socioj, aĝogrupoj, etnoj, seksoj, mondbildoj, politikaj sintenoj kaj religiaj konvinkoj, agnoskinte la kontribuojn de la junularo al la socio kaj la neceson malfermi ŝancojn por ĝia partopreno en la kolektivaj decidoprocezoj, por taŭge alfronti la diversajn defiojn kaj ŝancojn de la nuna realo -- sociekonomiajn, ekologiajn, politikajn, teknologiajn ktp -- cele al la estonteco de la homaro kaj la planedo, konstatinte ke tra la epokoj kaj kulturoj, la diversaj generacioj rilatis inter si laŭ variaj modeloj kaj strategioj, kun foja estiĝo de aparta junulara kulturo, kaj ke en la Esperanto-movado mem tio esprimiĝis ekz. per la efike avangarda rolo plenumita de ties junulara branĉo en apartaj historiaj turnopunktoj,

rekomendas ke la unuopaj organizaj instancoj kaj sociaj medioj de la Esperantaj movado kaj komunumo aktive strebu al la kreado de taŭgaj kondiĉoj por kontakto, alproksimiĝo kaj kunlaborado inter junuloj kaj aliaĝuloj, ke la anoj de la malsimilaj aĝogrupoj en Esperantujo iĝu pli konsciaj pri la potencialo kiun por intergeneracie kontentigaj rilatoj liveras la esperantisma ideo mem de reciproka respekto kaj ambaŭdirekta bona volo,

alvokas al UEA, TEJO kaj iliaj respektivaj landaj organizoj pliproksimigi tempe kaj geografie siajn kongresojn, same internaciajn kiel landajn kaj regionajn, per kunordigita decidado, al konkretaj paŝoj ĉiunivele por kunagigi esperantistojn rete kaj eksterrete agantajn, same por enmovadigi perretajn lernintojn de la lingvo, kiel por helpi la tradician movadon adaptiĝi al la nuna epoko.

Kopenhago, 30 julio 2011

 Referencoj 

 Eksteraj ligiloj 
 la retpaĝaro de la 96-a UK rekte ne plu atingeblas, jen ankoraŭ ĝi estas arkive ()
 ankoraŭ brile videblas numero 4 2011 de la bulteno "Esperanto en Danio", tuj post la evento, kun raporto kaj multaj fotoj pri la UK (same , en formato PDF)


Kategorio:Esperanto-renkontiĝoj en Danio
Kategorio:Eventoj en Kopenhago
Kategorio:2011 en Danio
Kategorio:Dana Esperanto-Asocio